Here is a page extracted from Wikipedia that may contain CSS, HTML, and a lot of unformatted text.

Title: Fredric March
Content: Fredric March (nombre artistico d'Ernest Frederick McIntyre Bickel) estió un actor estausunidense, naixito o 31 d'agosto de 1897 en Racine (Wisconsin) y muerto o 14 d'abril de 1975 en Los Angeles (California). Activo en o cine estausunidense dende primerías d'os anyos 1920 dica meyaus d'os anyos 1970, nomás que dos anyadas antis d'a suya muerte.

Entre a suya filmografía, se puet mencionar a suyas actuacions en cintas como The Royal Family of Broadway (1930, George Cukor y Cyril Gardner), Dr. Jekyll and Mr. Hyde (1931, Rouben Mamoulian), Design for Living (1933, Ernst Lubitsch), Les Misérables (1935, Richard Boleslawski), Anna Karenina (1935, Clarence Brown), A Star Is Born (1937, William A. Wellman), I Married a Witch (1942, René Clair) u The Best Years of Our Lives (1946, William Wyler).

Premios 
Fredric March recibió dos premios Oscar a o Millor Actor: en 1932 por o suyo papel en a cinta Dr. Jekyll and Mr. Hyde, de Rouben Mamoulian (en un premio compartito con l'actor Wallace Beery); y en 1947 por a suya actuación en The Best Years of Our Lives, de William Wyler.

Fue nominato a l'Oscar a o Millor Actor en 1931 (por The Royal Family of Broadway, de George Cukor y Cyril Gardner); 1937, por A Star Is Born, de William A. Wellman; y 1951, por Death of a Salesman, de László Benedek.

Tamién recibió en 1951 a Copa Volpi a o Millor Actor d'o Festival Internacional de Cine de Venecia por a suya interpretación en a cinta Death of a Salesman, de László Benedek, a mas d'un Globo d'Oro a o Millor Actor Dramatico en a misma anyada.

En 1960 recibió un Onso de Plata a o Millor Actor d'o Festival Internacional de Cine de Berlín por Inherit the Wind.

Tamién en 1960, se li adhibió una estrela a lo Paseyo d'a Fama de Hollywood, estando a suya estrela situada en o 1620 de Vine Street d'a ciudat de Los Angeles.

En o Teatro, recibió un Premio Tony a o Millor Actor Teatral en 1957 por Long Day's Journey into Night.

Filmografía

Actor

Series de televisión

Referencias

Vinclos externos 

  Fredric March en IMDb.
  Fredric March en Internet Broadway Database.

Premio Oscar a o Millor Actor
Globo d'Oro a o Millor Actor Dramatico
Copa Volpi a o Millor Actor
Onso de Plata a o Millor Actor
Premio Tony a o Millor Actor Teatral
Nominau a o Premio Oscar a o Millor Actor
Actors d'Estaus Unius
Actors de Hollywood
Naixius de Wisconsin
1897 (naixencias)
1975 (muertes)